Merkezê Îrtîbatî û Çapemenîye yê HPGyî derheqê babete de eşkerayîyêke weşanaye.
Eşkerayîya HPGyî wina ya:
''19ê teşrîna peyêna 2019î de hêrişê hewayî yê artêşa TCyî ya îşxalkere de herêma Heftanînî ya Herêmanê Pawitişî yê Medya de 2 embazê ma şehîd bîyî. Zanayîşê derheqê nasnameyanê embazanê ma yê şehîdan de wina yê:
Nameyê Qodî: Reşît Bedran
Name û Peyname: Bariş Çinar
Cayê Bîyayîşî: Sêrt
Maye-Pî: Lamîa-Mûzaffer
Tarîx û Cayê Şehadetî: 19ê Teşrîna Peyêna 2019î / Heftanîn
Nameyê Qodî: Reşît Tolhildan
Name û Peyname: Mehmet Kara
Cayê Bîyayîşî: Erzîrom
Maye-Pî: Saîme-Ferzende
Tarîx û Cayê Şehadetî: 19ê Teşrîna Peyêna 2019î / Heftanîn
Embazê ma Reşît Bedran û Reşît Tolhildan ê ke şehîd bîyî, sey teqîbkerdozan û viraştoxanê ruhê fedayî yê PKKyî mîyanê têkoşînê ma de rolê pîlî kay kerdî. Nê esasî ser o sere de keyeyanê embazanê ma yê ercayîyeyan ma pêro şarê Kurdîstanî yê welatperwerî rê serweşîye wazenê. Ma soz danê ke ma do vîrameyîşê şehîdanê xo bi serkewtişî tacîdar bikerê.''
